מאז שעבר לארצות הברית החל קאנטר לתמוך בתנועת גולן המונהגת על ידי פטהוללה גולן, יריבו של נשיא טורקיה רג'פ ארדואן. לאחר ניסיון ההפיכה הצבאית בטורקיה (2016) ביקר קאנטר בחריפות את הנשיא ארדואן בחשבון הטוויטר שלו, מה שהביא לחסימתו ברשת החברתית. ב-9 באוגוסט 2016 הודיעה משפחתו על התכחשותה לאנס בשל דעותיו ואמירותיו הפוליטיות, וקאנטר בתגובה הצהיר כי אהבתו לגולן גדולה מאהבתו למשפחתו, וכי הוא שינה את שמו ל'אנס גולן'.